Bocah enem: Doni, Dito, Arief, Gandung, Sidhu, lan Hendy gegancangan tumuju kios playstation mburi Gedung Sasana Suka. Mangan awan nganti ora kober. Sumelang kedhisikan rombongan bocah-bocah liyane. Amarga playstatione mung ana 4 unit. Yen nganti kedhisikan rombongan bocah liyane, Doni sakancane bisa ora oman. Kudu nunggu sajelehe rombongan sing dhisik, lagi bisa main. Kamangka adhaane bocah yen wis kadhung nyekel dolanan ngono kuwi wis ora ngerti wektu. Ora ngelingi yen wis ana sing antri selak nggenteni.